

**Μαργαρίτα Γερούκη Μανώλης Αναγνωστάκις**

HP Inc.



Εγχειρίδιο Εκπαιδευτικών (Β΄ Γυμνασίου)

Προσαρμογή κατάθεσης

Γεώργιος Πολυζώης

ΠΕΡΙΕΧΟΜΕΝΑ

[Ο στόχος της σεξουαλικής αγωγής 3](#_Toc42069531)

[Η ομαδοσυνεργατική μάθηση 4](#_Toc42069532)

[Ζητήματα δεοντολογίας 5](#_Toc42069533)

[Μοντέλο ανάπτυξης και εφαρμογής του προγράμματος Σεξουαλικής Αγωγής 5](#_Toc42069534)

[Διερεύνηση αναγκών Α. 6](#_Toc42069535)

[Διερεύνηση αναγκών Β. 6](#_Toc42069536)

[Ένταξη των ερωτημάτων στο παιδαγωγικό πλαίσιο 7](#_Toc42069537)

[Διαμόρφωση ενοτήτων και αποτύπωση μαθησιακών στόχων 8](#_Toc42069538)

[1. ΑΝΘΡΩΠΙΝΗ ΑΝΑΠΤΥΞΗ: 8](#_Toc42069539)

[2. ΣΧΕΣΕΙΣ: 8](#_Toc42069540)

[3. ΣΕΞΟΥΑΛΙΚΗ ΚΑΙ ΑΝΑΠΑΡΑΓΩΓΙΚΗ ΥΓΕΙΑ: 8](#_Toc42069541)

[**Εφαρμογή και χρονισμός του προγράμματος** 9](#_Toc42069542)

[**Σεξουαλικής Αγωγής Β΄ Γυμνασίου** 9](#_Toc42069543)

[**(11 διδακτικές ώρες)** 9](#_Toc42069544)

[Εισαγωγική δραστηριότητα – Δημιουργία ομάδων 9](#_Toc42069545)

[Πρώτη διδακτική ώρα 9](#_Toc42069546)

[Δεύτερη διδακτική ώρα 10](#_Toc42069547)

[Ενότητα 1. Ανθρώπινη ανάπτυξη 10](#_Toc42069548)

[Πρώτη και δεύτερη διδακτική ώρα: Εργαστήριο σε ομάδες 13](#_Toc42069549)

[Τρίτη διδακτική ώρα: Παρουσίαση των ομάδων 15](#_Toc42069550)

[Ενότητα 2. Σχέσεις 15](#_Toc42069551)

[Πρώτη διδακτική ώρα: Παρουσίαση στην ολομέλεια 16](#_Toc42069552)

[Δεύτερη και τρίτη διδακτική ώρα: Παρουσίαση των ομάδων 19](#_Toc42069553)

[Ενότητα 3. Σεξουαλική και αναπαραγωγική υγεία 19](#_Toc42069554)

[Πρώτη διδακτική ώρα: Παρουσίαση στην ολομέλεια 22](#_Toc42069555)

[Δεύτερη διδακτική ώρα: Εργαστήριο σε ομάδες 22](#_Toc42069556)

[Τρίτη διδακτική ώρα: Παρουσίαση των ομάδων 24](#_Toc42069557)

[ΠΑΡΑΡΤΗΜΑ 25](#_Toc42069558)

[ΠΑΡΑΡΤΗΜΑ 1. ΕΡΩΤΗΣΕΙΣ ΓΙΑ ΘΕΜΑΤΑ ΣΕΞΟΥΑΛΙΚΗΣ ΥΓΕΙΑΣ 25](#_Toc42069559)

[Απαντήσεις 0](#_Toc42069560)

[Τελικό ερωτηματολόγιο αξιολόγησης του προγράμματος 1](#_Toc42069561)

# Ο στόχος της σεξουαλικής αγωγής

**Η σεξουαλικότητα ως φυσικό, αναπόσπαστο, μέρος της ζωής**  αφορά τη σωματική, συναισθηματική, πνευματική και διαπροσωπική εξέλιξη του κάθε ανθρώπου. Η βιολογική της διάσταση περιλαμβάνει τα φυσικά χαρακτηριστικά που διαφοροποιούν τα δύο φύλα, αρσενικό και θηλυκό. Η ψυχολογική της διάσταση ενσωματώνει στοιχεία προσδιορισμού της ατομικότητας, της αυτοαντίληψης και της ταυτότητας, ενώ η κοινωνικοπολιτιστική της διάσταση δομείται πάνω σε ευρύτερες ιδέες, νοοτροπίες, αξίες, που προωθούν συγκεκριμένες στάσεις και συμπεριφορές ενώ εμποδίζουν άλλες. **Η σεξουαλικότητα θεωρείται ως ένα ουσιαστικό στοιχείο της αυτοαντίληψης και έκφρασης του ατόμου** ως ανθρώπινο ον.

Η **σεξουαλική αγωγή και η αγωγή των διαπροσωπικών σχέσεων**είναι μια μακροχρόνια, δια βίου διαδικασία προβληματισμού, κατάκτησης πληροφοριών και διαμόρφωσης συμπεριφορών, πεποιθήσεων και αξιών γύρω από την ταυτότητα του φύλου, τις σχέσεις και την οικειότητα. Αναφέρεται σε θέματα **σεξουαλικής ανάπτυξης, αναπαραγωγικής υγείας, διαπροσωπικών σχέσεων, οικειότητας**. Επίσης, πραγματεύεται θέματα **αυτό-αντίληψης και εικόνας του σώματος, καθώς και θέματα που αφορούν τους ρόλους των φύλων**. Αγγίζει τις βιολογικές, κοινωνικοπολιτισμικές και πνευματικές διαστάσεις της σεξουαλικότητας, που σχετίζονται με τον πνευματικό τομέα, το συναισθηματικό τομέα και την ευρύτερη επίδραση της συμπεριφοράς.

**Σκοπός της σεξουαλικής αγωγής είναι η προαγωγή της σεξουαλικής υγείας**, που, σύμφωνα με τον Παγκόσμιο Οργανισμό Υγείας, αφορά ζητήματα γενικότερης σωματικής, πνευματικής και κοινωνικής ευεξίας και όχι αποκλειστικά και μόνο την απουσία ασθένειας ή αδυναμίας. **Η σεξουαλική υγεία ενσωματώνει σωματικές, συναισθηματικές και κοινωνικές πλευρές της σεξουαλικότητας με τρόπους που συμβάλλουν στη συνολικότερη ευεξία του ατόμου.** Συμπεριλαμβάνει, επίσης, την ικανότητα επιλογής τέτοιας σεξουαλικής και αναπαραγωγικής συμπεριφοράς που εναρμονίζεται με ένα ευρύτερο πλαίσιο κοινωνικών και προσωπικών ηθικών αρχών.

 Η σεξουαλική αγωγή και η αγωγή διαπροσωπικών σχέσεων είναι ένα ιδιαίτερα **αξιακά φορτισμένο μαθησιακό αντικείμενο** και πολλές φορές οι δυσκολίες που αντιμετωπίζουν οι εκπαιδευτικοί στην εφαρμογή τέτοιων προγραμμάτων έγκειται ακριβώς σε αυτό το λόγο. Ως εκπαιδευτικοί δε θα πρέπει να ξεχνούμε όμως τους δύο κεντρικούς άξονες με βάση τους οποίους οφείλουμε να αναπτύσσουμε οποιαδήποτε εκπαιδευτική παρέμβαση όπως και τη σεξουαλική αγωγή, οι οποίοι είναι: **η επιστήμη και ο νόμος**. Δηλαδή, τόσο η παιδαγωγική μας προσέγγιση όσο και το περιεχόμενο των προγραμμάτων μας θα πρέπει από τη μία μεριά να υποστηρίζονται από σύγχρονες επιστημονικές μελέτες και θεωρήσεις, ενώ από την άλλη οφείλουμε να σεβόμαστε το νομοθετικό πλαίσιο της χώρας. Η διασφάλιση των δύο αυτών αξόνων κατά το σχεδιασμό και την εφαρμογή των προγραμμάτων Σεξουαλικής Αγωγής προσφέρει εκτός από την απαιτούμενη ποιότητα στο εκπαιδευτικό μας έργο και την αναζητούμενη ασφάλεια ως προς τις επιλογές μας.

# Η ομαδοσυνεργατική μάθηση

Η ομαδοσυνεργατική διδασκαλία και μάθηση με βάση τις αρχές της οποίας έχει σχεδιαστεί το παρόν πρόγραμμα Σεξουαλικής Αγωγής, επιτρέπει στους μαθητές και τις μαθήτριες να ανταλλάξουν απόψεις, να διερευνήσουν στάσεις και αντιλήψεις και να επιχειρηματολογήσουν για αυτές, καταρχήν μέσα στα πλαίσια μιας μικρότερης ομάδας συμμαθητών και συμμαθητριών και στη συνέχεια στο περιβάλλον της τάξης τους. Πέρα από τα πολλαπλά οφέλη στην ανάπτυξη δεξιοτήτων επικοινωνίας, συνεργασίας και κριτικής σκέψης που προσφέρει η εργασία σε ομάδες στην τάξη, ειδικότερα για τη θεματολογία της σεξουαλικής αγωγής η εργασία σε ομάδες δίνει την ευκαιρία στις μαθήτριες και τους μαθητές να εξερευνήσουν με τρόπο περισσότερο ασφαλή αξιακά ζητήματα και προσωπικές θέσεις, ενώ ταυτόχρονα να αντιληφθούν ζητήματα διαφορετικότητες και σεβασμού.

Για την εφαρμογή του προγράμματος Σεξουαλικής Αγωγής σχηματίζονται από την αρχή με τυχαίο τρόπο ομάδες των τεσσάρων ή πέντε ατόμων. Οδηγίες για το σχηματισμό των ομάδων βρίσκονται παρακάτω στο κεφάλαιο των εισαγωγικών δραστηριοτήτων. Οι ομάδες που σχηματίζονται επιλέγουν στη συνέχεια το δικό τους όνομα καθώς και σήμα, με τα οποία θα υπογράφουν τις εργασίες τους κατά τη διάρκεια εφαρμογής του προγράμματος.

Αν οι μαθητές και μαθήτριες δεν έχουν μεγάλη εμπειρία σε αυτόν τον τύπο δουλειάς στο σχολείο καλό είναι οι εκπαιδευτικοί να συζητήσουν μαζί τους το τρίπτυχο της ομαδοσυνεργατικής εργασίας στο πλαίσιο της σεξουαλικής αγωγής που είναι: *εχεμύθεια, σεβασμός, ισοβαρής καταμερισμός ευθυνών*.

# Ζητήματα δεοντολογίας

Κρίνεται απαραίτητο να λαμβάνεται μέριμνα από πλευράς του εκπαιδευτικού, τα μαθήματά του, στο πλαίσιο της διεξαγωγής του προγράμματος, να εναρμονίζονται με τα Άρθρα 3 και 12 της Σύμβασης για τα Δικαιώματα του παιδιού, τα οποία προβλέπουν ότι: α) σε όλες τις ενέργειες που αφορούν στα παιδιά, θα πρέπει να λαμβάνεται υπόψη πρωτίστως το συμφέρον του παιδιού (αρθρ. 3) και β) θα πρέπει να διασφαλίζεται το δικαίωμα στα παιδιά που είναι σε θέση να διατυπώνουν τις απόψεις τους, να τις εκφράζουν ελεύθερα, λαμβάνοντας υπόψη την ηλικία και την ωριμότητά τους (αρθρ. 12).

# Μοντέλο ανάπτυξης και εφαρμογής του προγράμματος Σεξουαλικής Αγωγής



## Διερεύνηση αναγκών Α.

Με την ανακοίνωση της εφαρμογής του προγράμματος Σεξουαλικής Αγωγής ζητούμε από τους μαθητές και μαθήτριες **να γράψουν ανώνυμα ερωτήσεις ή απορίες που πιθανό έχουν γύρω από θέματα: σεξουαλικότητας, διαπροσωπικών σχέσεων, εφηβείας**, κλπ.

Εξηγούμε ότι οι απορίες και οι ερωτήσεις αυτές είναι ένας πολύ καλός οδηγός για το τι θα πρέπει να συζητήσουμε κατά τη διάρκεια του προγράμματος. Επίσης ότι καμία ερώτηση δεν θα «λογοκριθεί» αρκεί φυσικά να είναι διατυπωμένη με ευγενικό τρόπο και να μην αφορά προσωπικά ζητήματα μαθητών ή εκπαιδευτικών.

## Διερεύνηση αναγκών Β.

Αφού παραλάβουμε τις ανώνυμες ερωτήσεις των μαθητών τους ζητούμε σε δεύτερο χρόνο και πριν την έναρξη του προγράμματος να συμπληρώσουν ανώνυμα και ατομικά το ερωτηματολόγιο: ***Ερωτήσεις γύρω από θέματα σεξουαλικής υγείας*** (βλπ. Παράρτημα 1).

Για την οικονομικότερη, ταχύτερη και «οικολογικότερη» διανομή και διαχείριση του ερωτηματολογίου προτείνουμε αυτό να διαμορφωθεί σε μορφή googleform και οι μαθητές να έχουν πρόσβαση ηλεκτρονικά.

Κατά τη συλλογή των απαντήσεων του ερωτηματολογίου μας ενδιαφέρει η συνολική εικόνα της τάξης. Δηλαδή το ποσοστό των σωστών έναντι των εσφαλμένων απαντήσεων. Στόχος μας είναι στο τέλος του προγράμματος να έχει αυξηθεί το ποσοστό των σωστών απαντήσεων. Ιδανικά αν το ποσοστό είναι πάνω από 70% μπορούμε να θεωρήσουμε ότι οι μαθητές και μαθήτριες είναι γνώστες βασικών θεμάτων σεξουαλικής και αναπαραγωγικής υγείας.

ΠΡΟΣΟΧΗ! Το ίδιο ερωτηματολόγια διανέμουμε και στο τέλος του προγράμματος προκειμένου να αξιολογήσουμε τις γνώσεις που έχουν κατακτηθεί.

## Ένταξη των ερωτημάτων στο παιδαγωγικό πλαίσιο

Γιατηδημιουργίακαιεφαρμογήτουπρογράμματοςστηριχθήκαμεστονοδηγότης UNESCO[[1]](#footnote-2), *International technical guidance on sexuality education – An evidence informed approach (2009 & revised edition 2018).*

Με βάση την παρακάτω κατηγοριοποίηση εντάσσουμε τα ερωτήματα των μαθητών αλλά και τις απαντήσεις τους στο ερωτηματολόγιο σεξουαλικής υγείας (Παράρτημα 1), στην αντίστοιχη θεματολογία[[2]](#footnote-3) ενώ προσδιορίζουμε ταυτόχρονα και τους μαθησιακούς στόχους. Η θεματολογία καλύπτει τέσσερεις διαστάσεις της μαθησιακής διαδικασίας: γνώσεις, αξίες, δεξιότητες, υπευθυνότητα.

1. **Γνώσεις – πληροφόρηση**: η σεξουαλική αγωγή παρέχει ακριβής πληροφόρηση για την ανθρώπινη σεξουαλικότητα, συμπεριλαμβανομένων: ανάπτυξη, σεξουαλική ανατομίας και φυσιολογία, αναπαραγωγή, αντισύλληψη, κύηση, τεκνοποιία, HIV/ AIDS, ΣΜΝ, οικογενειακή ζωή και διαπροσωπικές σχέσεις, σεξουαλικότητα και κουλτούρα, δικαιώματα του φύλου, ενδυνάμωση, ισότητα και ρόλοι των φύλων, σεξουαλική συμπεριφορά, σεξουαλική ποικιλομορφία, σεξουαλική απόλαυση, σεξουαλική κακοποίηση, έμφυλη βία και επιβλαβής παραδοσιακές πρακτικές.

2. **Αξίες, στάσεις και κοινωνικά πρότυπα**: η σεξουαλική αγωγή προσφέρει στους μαθητές και μαθήτριες ευκαιρίες να διερευνήσουν αξίες, στάσεις και πρότυπα (προσωπικά, οικογενειακά, ομότιμων και της κοινότητας) σε σχέση με τη σεξουαλική συμπεριφορά, την υγεία, την ανάληψη ρίσκου και αποφάσεων και αντιστοιχία με τις αρχές της ανοχής, του σεβασμού, της ισότητας και των δικαιωμάτων των φύλων.

3. **Διαπροσωπικές και κοινωνικές δεξιότητες**: η σεξουαλική αγωγή προωθεί την κατάκτηση δεξιοτήτων σε σχέση με τη λήψη αποφάσεων, αυτοπεποίθηση, επικοινωνία, διαπραγμάτευση και άρνηση. Τέτοιες δεξιότητες είναι δυνατό να συμβάλλουν σε πιο πλήρεις σχέσεις στην οικογένεια, τους ομότιμους, τους φίλους και τους ρομαντικούς ή ερωτικούς συντρόφους.

4. **Υπευθυνότητα**: η σεξουαλική αγωγή ενθαρρύνει τους μαθητές και τις μαθήτριες να αναλαμβάνουν την ευθύνη της προσωπικής τους συμπεριφοράς καθώς και της συμπεριφοράς τους απέναντι σε άλλους ανθρώπους μέσω στρατηγικών όπως: ο σεβασμός, η αυτοπεποίθηση, η ανοχή και η ενσυναίσθηση για τους άλλους ανεξάρτητα από τη κατάσταση της υγείας τους, το σεξουαλικό τους προσανατολισμό, δίνοντας έμφαση στην ισότητα των φύλων, με στόχο την αντίσταση απέναντι σε πρώιμες, ανεπιθύμητες ή εκβιαστικές σεξουαλικές σχέσεις και εφαρμόζοντας τεχνικές ασφαλούς σεξ, συμπεριλαμβανομένων τη σωστή και συστηματική χρήση προφυλακτικών και αντισυλληπτικών μέσων.

## Διαμόρφωση ενοτήτων και αποτύπωση μαθησιακών στόχων

Το πρόγραμμα αναπτύσσεται σε τρεις ενότητες οι οποίες παρουσιάζονται αναλυτικά μαζί με τη στοχοθεσία τους στα επόμενα κεφάλαια. Οι ενότητες με τις υποενότητές τους είναι:

* Ανθρώπινη ανάπτυξη
* Σχέσεις
* Σεξουαλική και αναπαραγωγική υγεία

### 1. ΑΝΘΡΩΠΙΝΗ ΑΝΑΠΤΥΞΗ:

1.1 Σεξουαλική και αναπαραγωγική ανατομία και φυσιολογία, 1.2 Αναπαραγωγή, 1.3 Εφηβεία, 1.4 Εικόνα του σώματος, 1.5 Δικαιώματα γύρω από το σώμα

### 2. ΣΧΕΣΕΙΣ:

2.1 Οικογένειες, 2.2 Φιλία, αγάπη, ρομαντικές σχέσεις, 2.3 Ανοχή και σεβασμός, 2.4 Μακροχρόνιες δεσμεύσεις, γάμος, τεκνοποίηση

### 3. ΣΕΞΟΥΑΛΙΚΗ ΚΑΙ ΑΝΑΠΑΡΑΓΩΓΙΚΗ ΥΓΕΙΑ:

3.1 Πρόληψη εγκυμοσύνης, 3.2 Κατανόηση, αναγνώριση και μείωση του ρίσκου ΣΜΝ και του HIV, 3.3 Το στίγμα γύρω από το HIV/ AIDS, φροντίδα, θεραπεία, υποστήριξη

# **Εφαρμογή και χρονισμός του προγράμματος**

# **Σεξουαλικής Αγωγής Β΄ Γυμνασίου**

# **(11 διδακτικές ώρες)**

# Εισαγωγική δραστηριότητα – Δημιουργία ομάδων

## Πρώτη διδακτική ώρα

Στόχοι:

* Να γνωριστούν οι εκπαιδευτές με το τμήμα
* Να δημιουργηθούν ομάδες εργασίας που θα δουλέψουν ως την ολοκλήρωση της δράσης
* Να δεθούν οι ομάδες
* Να γίνει κατανοητός ο γενικότερος στόχος της εκπαιδευτικής δράσης που είναι η υγεία
* Να γίνει μια πρώτη καταγραφή εννοιών γύρω από τη σεξουαλικότητα σε εννοιολογικό χάρτη

**Γνωριμία: Σκυτάλη**

Σε κύκλο κρατώ τη «σκυτάλη». Λέω το όνομά μου και κάτι που δεν μου αρέσει στο σχολείο, περνάω τη σκυτάλη στον επόμενο. Προσπαθώ να είμαι πρωτότυπος… Επιστροφή της σκυτάλης. Με αντίστροφη κίνηση δίνω τη σκυτάλη στον προηγούμενο, θυμάμαι το αρνητικό που είπε και προσπαθώ να βρω και κάτι θετικό… πχ. Δε του αρέσει που πρέπει να ξυπνάει πρωί για το σχολείο αλλά έτσι έχει περισσότερες ώρες με τους φίλους του!

*Λίγα λόγια για τους κανόνες λειτουργίας της ολομέλειας και της κάθε ομάδας*

**Δημιουργία ομάδων: Πρωτεύουσες**

Οι ομάδες θα είναι τυχαίες, αν χρειαστεί επιχειρηματολογούμε για τους λόγους της τυχαίας επιλογής. Θα παίξουμε ένα παιχνίδι για να βρούμε την ομάδα μας. Επιλέγουμε τόσες πρωτεύουσες όσες ομάδες θέλουμε: Λονδίνο, Παρίσι, Ρώμη, Μόσχα, Αθήνα. Φτιάχνουμε πέντε κάρτες με το όνομα της πρωτεύουσας. Τα παιδιά διαλέγουν τυχαία μια κάρτα. Στόχος είναι να βρουν την ομάδα τους χωρίς να αποκαλύψουν το όνομα της πόλης.

**Δέσιμο ομάδων: Όνομα-Μότο**

Τα παιδιά έχουν λίγα λεπτά στην ομάδα τους για να σκεφτούν ένα όνομα και ένα σλόγκαν.

**Εννοιολογικός χάρτης**

Υλικά: Χαρτί σεμιναρίου και μαρκαδόρους για κάθε ομάδα

Στην άκρη κάτω δεξιά κάθε χαρτιού βάζουμε την υπογραφή της ομάδας. Ζητάμε από τα παιδιά να γράψουν στη μέση του χαρτιού τις λέξεις *ΣΕΞΟΥΑΛΙΚΟΤΗΤΑ – ΑΓΩΓΗ* γύρω από αυτές δημιουργούν ένα εννοιολογικό χάρτη. *Εργασία μέχρι την επόμενη συνάντηση: Βρίσκω εικόνες από περιοδικά ή ζωγραφίζω για να εμπλουτίσω αισθητικά τον εννοιολογικό χάρτη.* Οι ομάδες κάνουν μια σύντομη παρουσία του χάρτη τους στην ολομέλεια.

**Γιατί όλα αυτά;**

Γράφουμε στον πίνακα ΓΙΑΤΙ; Ζητάμε από τα παιδιά να δώσουν τις δικές τους εξηγήσεις. Καταλήγουμε στη λέξη **ΥΓΕΙΑ**. Ζητάμε από τα παιδιά να την προσθέσουν σε κάποιο σημείο του χάρτη τους. ΓΙΑΤΙ; **ΥΓΕΙΑ**

*Κλείσιμο, υπενθύμιση των καθηκόντων μέχρι την επόμενη συνάντηση.*

*Εργασία μέχρι την επόμενη συνάντηση: κάθε ομάδα θα πρέπει να οπτικοποιήσει σε Α4 το όνομα και το σλόγκαν της.* Παρουσίαση των ομάδων και του μότο τους στην ολομέλεια.

## Δεύτερη διδακτική ώρα

Οι ομάδες παρουσιάζουν με τη σειρά στην τάξη το όνομά τους και το σήμα τους. Στη συνέχεια παρουσιάζουν τον εννοιολογικό χάρτη που έχουν δημιουργήσει.

Οι εκπαιδευτικοί διευκολύνουν τη συζήτηση στην τάξη.

# Ενότητα 1. Ανθρώπινη ανάπτυξη

(τρεις διδακτικές ώρες)

Στόχοι:

**1.1 Σεξουαλική και αναπαραγωγική ανατομία και φυσιολογία**

*Διακρίνω ανάμεσα στις βιολογικές και κοινωνικές διαστάσεις της σεξουαλικότητας και του φύλου*

*Βασικές ιδέες:*

* Ο ρόλος των χρωματοσωμάτων στη διαμόρφωση του βιολογικού φύλου του εμβρύου
* Σεξουαλική διαφοροποίηση στο έμβρυο
* Ο ρόλος των ορμονών στην ανάπτυξη και την αναπαραγωγική και σεξουαλική λειτουργία
* Διαφορές ανάμεσα στη σεξουαλική ανταπόκριση και το αναπαραγωγικό σύστημα
* Πολιτισμικές, παραδοσιακές και θρησκευτικές πρακτικές σχετικά με το βιολογικό και κοινωνικό φύλο, την εφηβεία και την αναπαραγωγή (συμπεριλαμβανομένων της περιτομής και της κλειτοριδεκτομής)
* Η φύση και το αντίκτυπο κοινωνικών και πολιτισμικών απόψεων για το βιολογικό και κοινωνικό φύλο, πχ η παρθενία

**1.2 Αναπαραγωγή**

*Περιγράφω τα σημάδια της εγκυμοσύνης, τα στάδια της ανάπτυξης του εμβρύου και του τοκετού*

*Περιγράφω τις σωστές χρήσης μεθόδων αντισύλληψης στην αποφυγή ανεπιθύμητων κυήσεων*

*Βασικές ιδέες:*

* Το ρίσκο μιας πρώιμης εγκυμοσύνης
* Η αποτελεσματικότητα των διαφόρων μεθόδων αντισύλληψης
* Ορισμός, νομιμότητα των αμβλώσεων
* Το ρίσκο στην υγεία σε συνδυασμό με την ασφαλή ή όχι άμβλωση

**1.3 Εφηβεία**

*Περιγράφω τις ομοιότητες και διαφορές ανάμεσα στα κορίτσια και τα αγόρια σε σχέση με τις σωματικές, συναισθηματικές και κοινωνικές αλλαγές της εφηβείας*

*Διαφοροποιώ τις βιολογικές και κοινωνικές διαστάσεις της εφηβείας*

*Βασικές ιδέες:*

* Μερικοί άνθρωποι δε φτάνουν στην ολοκλήρωση της εφηβείας παρά κοντά στα είκοσι έτη
* Σκέψεις σεξουαλικού περιεχομένου που προσφέρουν απόλαυση και συναισθήματα είναι συνηθισμένα κατά την ανάπτυξη στην εφηβεία
* Ευχάριστα σεξουαλικά συναισθήματα και σκέψεις μπορούν να υπάρξουν χωρίς απαραίτητα την εκδήλωση της αντίστοιχης συμπεριφοράς

**1.4 Εικόνα του σώματος**

*Περιγράφω πώς ο τρόπος που νιώθει κάποιος για το σώμα του μπορεί να επηρεάσει την υγεία, την αυτό-εικόνα και τη συμπεριφορά*

*Βασικές ιδέες:*

* Το μέγεθος και το σχήμα του πέους, του αιδοίου ή του στήθους διαφέρει και δεν επηρεάζει την αναπαραγωγή ή την ικανότητα να είσαι ένας καλός ερωτικός σύντροφος
* Η εμφάνιση ενός ανθρώπου είναι δυνατό να επηρεάσει το πώς νιώθουν ή συμπεριφέρονται οι άλλοι απέναντί του/της
* Αρνητικές επιπτώσεις από τη χρήση ουσιών ώστε να ικανοποιήσουν μη ρεαλιστικές απόψεις για το φύλο και την ομορφιά
* Αρνητικές επιπτώσεις από διαταραχής της διατροφής, ανορεξία και βουλιμία

**1.5 Δικαιώματα γύρω από το σώμα**

*Αναγνωρίζω βασικά στοιχεία που θα με προστατεύσουν από σεξουαλική κακοποίηση*

*Βασικές ιδέες:*

* Το δικαίωμα στο σώμα
* Η σημασία του να έχω τον έλεγχο το τι θα κάνω και του τι δε θα κάνω όσο αφορά τη σεξουαλική δραστηριότητα
* Ρίσκο που σχετίζεται με τη χρήση του διαδικτύου, πχ. ανεπιθύμητη σεξουαλική προσοχή, ηλεκτρονικός εκφοβισμός
* Ρίσκο που σχετίζεται με εναλλαγή συντρόφων και διαφορετικούς ηλικιακά συντρόφους στη σεξουαλική δραστηριότητα

**Με βάση τους παραπάνω στόχους** συλλέγουμε υλικό από τα σχολικά εγχειρίδια γύρω από την αναπαραγωγή και το αναπαραγωγικό σύστημα.

Μπορούμε επίσης να χρησιμοποιήσουμε υλικό από τα σχολικά εγχειρίδια *Σεξουαλικής Αγωγής.* Μπορείτε να τα βρείτε στον παρακάτω σύνδεσμο:

<https://sapgr.weebly.com/sigmachiomicronlambdaiotakappaalpha-epsilongammachiepsiloniotarhoiotadeltaiotaalpha.html>

Επίσης ενδιαφέρουσες φωτογραφίες σχετικά υπάρχουν στο biology-illustration

<https://bio-illustrations.net/2017/03/09/lennart-nilsson/>

Φυσικά οι εκπαιδευτικοί είναι ελεύθεροι να αξιοποιήσουν και όποιο άλλο υλικό κρίνουν κατάλληλο για τους σκοπούς της ενότητας.

**Το υλικό αυτό αναρτάται στη πλατφόρμα του σχολείου ή δίνεται, με οποίο άλλο τρόπο κρίνεται πρόσφορος, προς μελέτη στους μαθητές ώστε να προσέλθουν στα εργαστήρια προετοιμασμένοι (αντίστροφη τάξη (Flipped Classroom))**

## Πρώτη και δεύτερηδιδακτική ώρα: Εργαστήριο σε ομάδες

Θα χρειαστείτε φωτοτυπίες των οδηγιών, μία για κάθε ομάδα, φωτοτυπίες των κειμένων της κάθε ομάδας καθώς και ένα υπολογιστή για κάθε ομάδα, για την παρακολούθηση του βίντεο.

Κάθε ομάδα λαμβάνει τις παρακάτω οδηγίες καθώς και ένα κείμενο ορισμένων σελίδων. Το υλικό κάθε ομάδας βρίσκεται αναρτημένο στον ιστότοπο του προγράμματος. Επειδή υπάρχουν αρκετές σελίδες κειμένου για κάθε ομάδα, προτείνεται οι εκπαιδευτικοί να κάνουν επιλογές αν χρειάζεται.

Επίσης ενημερώνουμε για την ύπαρξη του υλικού στις ιστοσελίδες του προγράμματος προκειμένου οι μαθητές και οι μαθήτριες να έχουν πρόσβαση σε αυτό και μετά την λήξη της διδακτικής ώρας και προκειμένου να προετοιμαστούν για την τρίτη διδακτική ώρα της ενότητας.

Ομάδα 1. Εφηβεία

 <https://sapgr.weebly.com/epsilonphietabetaepsiloniotaalpha.html>

Ομάδα 2. Βιολογικό φύλο

 <https://sapgr.weebly.com/betaiotaomicronlambdaomicrongammaiotakappaomicron-phiupsilonlambdaomicron.html>

Ομάδα 3. Δυσφορία του φύλου

 <https://sapgr.weebly.com/deltaupsilonsigmaphiomicronrhoiotaalpha-tauomicronupsilon-phiupsilonlambdaomicronupsilon.html>

Ομάδα 4. Παιδικοί γάμοι &Trafficking

 <https://sapgr.weebly.com/trafficking---pialphaiotadeltaiotakappaomicroniota-gammaalphamuomicroniota.html>

Ομάδα 5. Ακρωτηριασμός γυναικείων γεννητικών οργάνων

 <https://sapgr.weebly.com/fgm.html>

**ΟΔΗΓΙΕΣ ΕΡΓΑΣΤΗΡΙΟΥ**

Έχετε στο τραπέζι σας κάποιο υλικό. Αποτελείται από μερικά κείμενα (άρθρα, συνεντεύξεις, κλπ.) και ένα μικρό βίντεο[[3]](#footnote-4).

Θα θέλαμε να διαβάσετε τα άρθρα και να παρακολουθήσετε το βίντεο. Κρατήστε επιγραμματικά σημειώσεις για πράγματα που σας κάνουν εντύπωση με την πρώτη αυτή επαφή.

Στη συνέχεια συζητήστε μεταξύ σας (κρατήστε σημειώσεις της συζήτησης):

* Είχαμε ξανακούσει για το θέμα; Τι ξέραμε μέχρι τώρα;
* Τι νέες πληροφορίες πήραμε από το υλικό;
* Ποια σημεία μας έκαναν περισσότερο εντύπωση; Γιατί;
* Γιατί μπορεί να συμβαίνει αυτό;
* Ετοιμάστε μια μικρή εισαγωγική παράγραφο (μέχρι 50 λέξεις) για να παρουσιάσετε το θέμα σας στην τάξη.
* Ετοιμάστε ένα κουίζ 5 ερωτήσεων σχετικά με το θέμα σας που μπορείτε να δώσετε στις άλλες ομάδες για να διερευνήσετε τις γνώσεις τους.

***Εργασία για την επόμενη συνάντηση***



Ετοιμάστε ένα PowerPoint (μέχρι 7 διαφάνειες), το οποίο θα σας βοηθήσει να παρουσιάσετε πιο αναλυτικά το θέμα σας σε όλη την τάξη.

Θα έχετε 7 λεπτά στη διάθεσή σας για την παρουσίαση.

## Τρίτη διδακτική ώρα: Παρουσίαση των ομάδων

Οι ομάδες με τη σειρά παρουσιάζουν το θέμα που επεξεργάστηκαν στην τάξη. Οι εκπαιδευτικοί συντονίζουν τη σύντομη συζήτηση που ακολουθεί μετά από κάθε παρουσίαση.

# Ενότητα 2. Σχέσεις

(τρεις διδακτικές ώρες)

Στόχοι:

**2.1 Οικογένειες**

*Περιγράφω πως αλλάζουν οι ευθύνες των μελών της οικογένειας καθώς ωριμάζουν*

*Βασικές ιδέες:*

* Οι οικογενειακές σχέσεις πρέπει να βασίζονται σε αμοιβαία φροντίδα, σεβασμό και ισότητα των φύλων
* Η αύξηση της αυτονομίας συνήθως συνοδεύεται με αύξηση της ευθύνης απέναντι στον εαυτό και τον «άλλο»
* Συγκρούσεις και παρεξηγήσεις ανάμεσα στους γονείς και τα παιδιά είναι συνηθισμένες, ιδιαίτερα κατά την εφηβεία και συνήθως επιλύονται με αμοιβαίο σεβασμό
* Αγάπη, συνεργασία, ισότητα των φύλων και αμοιβαίος σεβασμός είναι σημαντικά στοιχεία για μια λειτουργική οικογένεια με υγιείς σχέσεις
* Καθώς μεγαλώνουν ο κόσμος των παιδιών και η τρυφερότητά τους επεκτείνεται από την οικογένεια. Οι φίλοι και συνομήλικοι γίνονται ιδιαίτερα σημαντικοί
* Γάμοι από εξαναγκασμό και παιδικοί γάμοι είναι επιβλαβείς και συνήθως παράνομοι

**2.2 Φιλία, αγάπη, ρομαντικές σχέσεις**

*Διαφοροποιώ ανάμεσα σε διαφορετικά είδη σχέσεων*

*Βασικές ιδέες:*

* Τα οφέλη της φιλίας
* Μερικές φορές στενές σχέσεις μπορεί να γίνουν σεξουαλικές
* Διαφορά ανάμεσα στην αγάπη, τη φιλία, την ερωτική εμμονή και το σεξουαλικό ενδιαφέρον
* Οι φίλοι μπορεί να έχουν θετική ή αρνητική επιρροή
* Χαρακτηριστικά και ποιότητες υγειών και μη σχέσεων
* Διαφυλικά στερεότυπα, ρόλοι των φύλων και ρομαντικές σχέσεις
* Σύνδεση ανάμεσα στους στερεοτυπικούς ρόλους των φύλων και τη σεξουαλική κακοποίηση και βία

**2.3 Ανοχή και σεβασμός**

*Εξηγώ γιατί η περιθωριοποίηση και το bullying είναι επιβλαβή*

*Βασικές ιδέες:*

* Είναι επιβλαβές η διάκριση και στιγματοποίηση των ανθρώπων λόγω αναπηρίας, οροθετικότητας, ταυτότητας του φύλου, ή σεξουαλικού προσανατολισμού
* Συνέπειες του στίγματος και των διακρίσεων
* Παίρνουμε θέση κατά των προκαταλήψεων και της μη-ανοχής
* Γνωρίζω που μπορώ να βρω βοήθεια σε περίπτωση κακοποίησης

**2.4 Μακροχρόνιες δεσμεύσεις, γάμος, τεκνοποίηση**

*Αναγνωρίζω τις βασικές ευθύνες ενός γάμου ή μακροχρόνιας δέσμευσης*

*Βασικές ιδέες:*

* Οι αρνητικές κοινωνικές και όσο αφορά την υγεία συνέπειες ενός γάμου σε νεαρή ηλικία, ενός παιδικού γάμου και η εφηβική τεκνοποίηση
* Οι ρόλοι και οι ευθύνες γονέων και κηδεμόνων
* Η επίπτωση της κουλτούρας και των έμφυλων στερεότυπων στους γονικούς ρόλους
* Δυσκολίες και προκλήσεις με σχετίζονται με την εφηβική τεκνοποίηση
* Διαζύγιο και πώς αντιμετωπίζουμε τις συνέπειες

## Πρώτη διδακτική ώρα: Παρουσίαση στην ολομέλεια

Με βάση τους παραπάνω στόχους συλλέγουμε υλικό από, σχολικά εγχειρίδια και άλλα εκπαιδευτικά κείμενα.

Μπορούμε να δείξουμε το βίντεο για την ιστορία του γάμου που βρίσκεται στον παρακάτω σύνδεσμο <https://youtu.be/ZZZ6QB5TSfk>

Ζητάμε από τους μαθητές και μαθήτριες να συζητήσουν στην ομάδα τους το βίντεο που παρακολούθησαν. Μερικές ενδεικτικές ερωτήσεις μπορεί να είναι:

* *Τι σας έκανε περισσότερο εντύπωση από το βίντεο;*
* *Ποια νέα πληροφορία πήρατε;*
* *Πώς θα μπορούσαμε να ορίσουμε το γάμο;*
* *Ποιες στερεοτυπικές αντιλήψεις μπορεί να έχουμε για το γάμο;*

Εργασία για την επόμενη συνάντηση

Κάθε ομάδα λαμβάνει σχετικές οδηγίες:

Ομάδα 1

Η πρώτη ομάδα θα πρέπει να κρατά σημειώσεις από την ομαδική συζήτηση γύρω από το γάμο (βλπ. Υλικό / Ενότητα 4). Στην επόμενη συνάντηση θα παρουσιάσουν σε powerpoint μια περίληψη των βασικών σημείων του βίντεο και της συζήτησης που ακολούθησε στην τάξη.
Θα φτιάξουν ένα ερωτηματολόγιο, μέχρι 7 ερωτήσεις, με θέμα *«τι πιστεύετε για το γάμο»*. Θα ζητήσουν από 30-40 μαθητές του σχολείου να απαντήσουν και θα παρουσιάσουν τα αποτελέσματα.

* Β1 θα μαζέψει στοιχεία από την Α τάξη
* Β2 θα μαζέψει στοιχεία από τη Β τάξη
* Β3 θα μαζέψει στοιχεία από τη Γ τάξη

Προσοχή!
Το ερωτηματολόγιο θα πρέπει να έχει ερωτήσεις που μπορούν να απαντηθούν με ΝΑΙ ή ΟΧΙ, επίσης ερωτήσεις πολλαπλής επιλογής έτσι ώστε να είναι εύκολη η καταγραφή των στοιχείων.

Ομάδα 2

Η δεύτερη ομάδα θα διαβάσει το άρθρο για την ομογονεϊκότητα (βλπ. παρακάτω). Στην επόμενη συνάντηση θα παρουσιάσουν στην τάξη το άρθρο.
​Επίσης, θαζητήσουναπό 30-40 μαθητές/τριεςτουσχολείουνααπαντήσουνστηνερώτηση: *«Πείτε μας τρία πράγματα που κατά τη γνώμη σας χρειάζεται ένα παιδί από την οικογένειά του»*. Θα καταγράψουν τις απαντήσεις και θα τις παρουσιάσουν στην τάξη.

* Β1 θα μαζέψει στοιχεία από την Α τάξη
* Β2 θα μαζέψει στοιχεία από τη Β τάξη
* Β3 θα μαζέψει στοιχεία από τη Γ τάξη

Το άρθρο υπάρχει στον ιστότοπο του προγράμματος:

<https://sapgr.weebly.com/epsilonrhogammaalphasigmatauetarhoiotaalpha.html>

Ομάδα 3

Η τρίτη ομάδα θα διαβάσει το ποίημα για τη φιλία (βλπ. παρακάτω) και θα συζητήσουν για τη φιλία. Στην επόμενη συνάντηση θα παρουσιάζουν στην τάξη πώς περιγράφεται η φιλία στο ποίημα καθώς και σημεία από τη δική τους συζήτηση.
Θα ζητήσουν από 30-40 μαθητές/τριες του σχολείου να απαντήσουν σε 5-7 ερωτήσεις ενός ερωτηματολογίου με θέμα *«Η φιλία στα χρόνια του διαδικτύου»*. Θα καταγράψουντις απαντήσεις και θα τις παρουσιάσουν.
​

* Β1 θα μαζέψει στοιχεία από την Α τάξη
* Β2 θα μαζέψει στοιχεία από τη Β τάξη
* Β3 θα μαζέψει στοιχεία από τη Γ τάξη

Προσοχή!
Το ερωτηματολόγιο θα πρέπει να έχει ερωτήσεις που μπορούν να απαντηθούν με ΝΑΙ ή ΟΧΙ, επίσης ερωτήσεις πολλαπλής επιλογής έτσι ώστε να είναι εύκολη η καταγραφή των στοιχείων.

Το ποίημα έχει αναρτηθεί στον ιστότοπο του προγράμματος:

<https://sapgr.weebly.com/epsilonrhogammaalphasigmatauetarhoiotaalpha.html>

Ομάδα 4

Η τέταρτη ομάδα θα διαβάσει το κείμενο για το φλερτ τον προπερασμένο αιώνα. Θα συζητήσουν για το πώς έχουν αλλάξει τα πράγματα στη σύγχρονη εποχή. Επίσης για το τι θεωρείται αξιοπρεπές / σωστό φλερτ και πώς διαχειριζόμαστε την απόρριψη.
Στην επόμενη συνάντηση θα παρουσιάζουν στην τάξη με λίγα λόγια το κείμενο καθώς και τη δική τους συζήτηση. Θα ζητήσουν από τους γονείς και/ή τους παππούδες τους ιστορίες για το φλερτ των δικών τους καιρών. Με βάση αυτά που άκουσαν θα φτιάξουν μια διαφάνεια Το φλερτ ΤΟΤΕ / ΤΩΡΑ και θα την παρουσιάζουν στην τάξη.

Το απόσπασμα υπάρχει στον ιστότοπο του προγράμματος:

<https://sapgr.weebly.com/epsilonrhogammaalphasigmatauetarhoiotaalpha.html>

Ομάδα 5

Η πέμπτη ομάδα θα διαβάσει και συζητήσει το άρθρο για τις αμβλώσεις των εφήβων στην Ελλάδα.
Στην επόμενη συνάντηση θα παρουσιάσουν με λίγα λόγια στην τάξη το άρθρο και τα αποτελέσματα της συζήτησης.
Θα ετοιμάζουν μια αφίσα που θα απευθύνεται στους γονείς για να περάσουν το μήνυμα της πρόληψης των εφηβικών αμβλώσεων.

Το άρθρο υπάρχει στον ιστότοπο του προγράμματος:

<https://sapgr.weebly.com/epsilonrhogammaalphasigmatauetarhoiotaalpha.html>

## Δεύτερη και τρίτη διδακτική ώρα: Παρουσίαση των ομάδων

Οι ομάδες παρουσιάζουν το γράμμα και την απάντηση που επεξεργάστηκαν στην τάξη.

Οι εκπαιδευτικοί συντονίζουν τη σύντομη συζήτηση που ακολουθεί μετά από κάθε παρουσίαση.

# Ενότητα 3. Σεξουαλική και αναπαραγωγική υγεία

(τρεις διδακτικές ώρες)

Στόχοι:

**3.1 Πρόληψη εγκυμοσύνης**

*Περιγράφω μεθόδους πρόληψης μιας ανεπιθύμητης εγκυμοσύνης και οι αποτελεσματικότητά τους*

*Εξηγώ την έννοια της προσωπικής αδυναμίας απέναντι σε μια ανεπιθύμητη εγκυμοσύνη*

*Βασικές ιδέες:*

* Ανεξάρτητα από το οικογενειακό τους στάτους οι νέοι έχουν δικαίωμα πρόσβασης σε αντισύλληψη
* Χρήση αντισυλληπτικών μεθόδων – το χάπι της επόμενης ημέρας
* Αντιπαρέρχομαι εμπόδια στην εξεύρεση και χρήση προφυλακτικών και αντισυλληπτικών
* Χρήση και κατάχρηση του χαπιού της επόμενης ημέρας
* Σωστή χρήση προφυλακτικών και αντισυλληπτικών
* Ο ρόλος του φύλου στην εξεύρεση προφυλακτικών και αντισυλληπτικών
* Πρόσβαση σε ασφαλείς μεθόδους διακοπής κύησης

**3.2 Κατανόηση, αναγνώριση και μείωση του ρίσκου ΣΜΝ και του HIV**

*Περιγράφω συγκεκριμένους τρόπους μείωσης του ρίσκου απόκτησης ή μετάδοσης ΣΜΝ και HIV*

*Εξηγώ πως η κουλτούρα και το φύλο επιδρά σε προσωπικές αποφάσεις γύρω από τις σεξουαλικές σχέσεις*

*Περιγράφω το σωματικό, συναισθηματικό και κοινωνικό αντίκτυπο στη ζωή ενός οροθετικού*

*Επιδεικνύω δεξιότητες διαπραγμάτευσης πρακτικών ασφαλούς σεξ και άρνησης ανασφαλών πρακτικών*

*Βασικές ιδέες:*

* Λόγοι καθυστέρησης έναρξης σεξουαλικών σχέσεων
* Επαφή με ειδικούς της αναπαραγωγικής υγείας
* Σημασία της θετικής αντιμετώπισης προφυλακτικών και αντισυλληπτικών μεθόδων
* Το ρίσκο από τη συχνή εναλλαγή συντρόφων ή τις παράλληλες σχέσεις
* Οι επιδράσεις της κουλτούρας και του φύλου στην επικοινωνία των συντρόφων για θέματα σεξουαλικής υγείας
* Διαπραγματεύομαι πρακτικές ασφαλούς σεξ
* Αυτοπεποίθηση και τρωτότητα
* Συστηματική χρήση προφυλακτικών
* Αντιλήψεις των συνομηλίκων για τη διείσδυση και τις ασφαλείς ερωτικές πρακτικές
* Ο συχνότερος τρόπος μετάδοσης του HIV είναι μέσω ερωτικής επαφής με μολυσμένο σύντροφο χωρίς προφυλάξεις
* Η αποχή από την σεξουαλική επαφή είναι η ασφαλέστερη προστασία από ΣΜΝ, HIV και ανεπιθύμητες κυήσεις
* Η σωστή και συστηματική χρήση των προφυλακτικών μειώνουν τους κινδύνους μόλυνσης από ΣΜΝ, HIV
* Η χρήση αλκοόλ και ουσιών ενισχύουν σεξουαλικές πρακτικές ρίσκου
* Αντιλαμβάνομαι προσωπικά ρίσκα και αδυναμίες
* Συμφωνημένη μονογαμικότητα
* Εναλλακτικές ασφαλείς σεξουαλικές πρακτικές
* Σημασία της διερεύνησης προσωπικών αντιλήψεων γύρω από τις ασφαλείς σεξουαλικές πρακτικές
* Στίγμα και αποκλεισμός των οροθετικών
* Μαθαίνω για το HIV/AIDS
* Ο ρόλος του καθενός να ενημερώσει τους συνομηλίκους του/της για την πρόληψη των ΣΜΝ και HIV

**3.3 Το στίγμα γύρω από το HIV/ AIDS, φροντίδα, θεραπεία, υποστήριξη**

*Περιγράφω τις συναισθηματικές, οικονομικές, προσωπικές και κοινωνικές προκλήσεις του οροθετικού βίου*

*Βασικές ιδέες:*

* Η ανάγκη διαμόρφωσης θετικών στάσεων και σεβασμού απέναντι στα οροθετικά άτομα
* Το HIV / AIDS επηρεάζουν τη λειτουργία της οικογένειας, τους ρόλους και τις ευθύνες
* Κεντρικές συναισθηματικές και ανάγκες υγείας για τα ορφανά του AIDS και άλλα παιδιά που βρίσκονται σε κατάσταση αδυναμίας
* Στίγμα, αυτό-στίγμα και περιθωριοποίηση

## Πρώτη διδακτική ώρα: Παρουσίαση στην ολομέλεια

Με βάση τους παραπάνω στόχους συλλέγουμε υλικό από τα σχολικά εγχειρίδια γύρω από την αναπαραγωγή και το αναπαραγωγικό σύστημα. Ετοιμάζουμε μια σειρά διαφανειών για να παρουσιάσουμε το θέμα στην τάξη.

Μπορείτε να βρείτε κάποιο υλικό στην ιστοσελίδα του προγράμματος: <https://sapgr.weebly.com/upsilonlambdaiotakappaomicron1.html>

Το υλικό περιλαμβάνει πληροφορίες για την αντισύλληψη, τα σεξουαλικά μεταδιδόμενα νοσήματα και το HIV/AIDS.

*Θα ήταν καλύτερο αν μπορούσαν οι εκπαιδευτικοί να εξασφαλίσουν ένα συνεχόμενο δίωρο για την παραπάνω διδασκαλία.*

*Εργασία για την επόμενη συνάντηση:*

Ζητούμε από την κάθε ομάδα να φτιάξει ένα κουίζ 7 ερωτήσεων (πολλαπλών επιλογών ή Σωστό/Λάθος) με βάση αυτά που διδάχθηκαν και διάβασαν για το HIV/AIDS.

## Δεύτερη διδακτική ώρα: Εργαστήριο σε ομάδες

**Α’ μέρος: HIV/AIDS**

Δουλεύουμε με βάση τις οδηγίες του εργαστηρίου για το HIV/AIDS από την ActionAidHellas που βρίσκεται στον ιστότοπο του προγράμματος:

<https://sapgr.weebly.com/epsilonrhogammaalphasigmatauetarhoiotaalpha2.html>

Μετά το τέλος της παραπάνω δραστηριότητας οι ομάδες ανταλλάσσουν το κουίζ που έχουν προετοιμάσει για το HIV/AIDS (βλπ προηγούμενο διδακτικό δίωρο). Απαντούν το κουίζ και συζητούν. Οι εκπαιδευτικοί ενθαρρύνουν τη συζήτηση και συμπληρώνουν όπου χρειάζεται.

**Β’ μέρος: Συναίνεση**

Γράφουμε στον πίνακα τη λέξη ΣΥΝΑΙΝΕΣΗ και συζητούμε την έννοια για λίγο στην τάξη δημιουργώντας ένα αραχνόγραμμα. Κατευθύνουμε τη συζήτηση με ενδεικτικές ερωτήσεις:

* *Πόσο σημαντική είναι η συναίνεση στις ανθρώπινες σχέσεις;*
* *Πώς μπορούμε να επιτύχουμε τη συναίνεση;*
* *Μπορούμε να διεκδικήσω τη συναίνεση; Κλπ.*

Παρακολουθούμε ένα βίντεο για τη συναίνεση στις ερωτικές σχέσεις στον παρακάτω σύνδεσμο: <https://www.youtube.com/watch?v=pZwvrxVavnQ>

Στην συνέχεια δίνουμε σε κάθε ομάδα μια φωτοτυπία ενός άρθρου και τις παρακάτω οδηγίες. Τα άρθρα βρίσκονται στην ιστοσελίδα του προγράμματος: <https://sapgr.weebly.com/epsilonrhogammaalphasigmatauetarhoiotaalpha2.html>

**ΟΔΗΓΙΕΣ ΕΡΓΑΣΤΗΡΙΟΥ ΜΕ ΘΕΜΑ ΤΗ ΣΥΝΑΙΝΕΣΗ**

Διαβάζετε το άρθρο και συζητάτε το περιεχόμενό του μέσα από την οπτική της συναίνεσης. (Κρατάτε σημειώσεις από τη συζήτηση)

* Τισημαίνει συναίνεση;
* Ποιες είναι οι προϋποθέσεις για συναίνεση;
* Με ποιους τρόπους διασφαλίζεται η συναίνεση;

Ετοιμάζετε μια μικρή παράγραφο όπου περιγράφετε το περιστατικό και τη συζήτηση που προηγήθηκε στον ομάδα.

*Εργασία για την επόμενη συνάντηση****: Τα φώτα της δημοσιότητας***

Θέλετε να ευαισθητοποιήσετε το ευρύτερο κοινό για το θέμα που δουλέψατε στην ομάδα σας. Ετοιμάζετε ένα σχέδιο δράσης και καμπάνια ενημέρωσης γι’ αυτό.
Βήματα
1. Διαλέγετε ένα διεθνή ή εθνικό φορέα και γράφετε μια επιστολή για να αναδείξετε το θέμα και τη σημαντικότητά του
2. Επιλέγετε το κοινό στόχο για την καμπάνια ευαισθητοποίησης, ενημέρωσης (παγκόσμιος φορέας, κρατικός φορέας, γονείς, παιδιά, εκπαιδευτικοί, παγκόσμιο / ελληνικό κοινό, κλπ.)
3. Επιλέγετε τον τρόπο ενημέρωσης (βίντεο κλιπ, ραδιοφωνικό μήνυμα, αφίσα, κλπ.)
4. Παράγετε το μήνυμά σας (διάρκεια 2-3 λεπτά)

## Τρίτη διδακτική ώρα: Παρουσίαση των ομάδων

Οι ομάδες με τη σειρά παρουσιάζουν το θέμα που επεξεργάστηκαν στην τάξη (7’ λεπτά για κάθε ομάδα).

* Παρουσιάζετε το θέμα που δουλέψατε στην ολομέλεια.
* Εξηγείτε την υπόθεση και τη συζήτηση που είχατε στην ομάδα.
* Διαβάζετε την επιστολή που αποστείλατε. Ποιοι είναι οι αποδέκτες της επιστολής; Γιατί;
* Παρουσιάζετε το μήνυμα ευαισθητοποίησης που φτιάξατε.

Οι εκπαιδευτικοί συντονίζουν τη σύντομη συζήτηση που ακολουθεί μετά από κάθε παρουσίαση.

# ΠΑΡΑΡΤΗΜΑ

## ΠΑΡΑΡΤΗΜΑ 1. ΕΡΩΤΗΣΕΙΣ ΓΙΑ ΘΕΜΑΤΑ ΣΕΞΟΥΑΛΙΚΗΣ ΥΓΕΙΑΣ

1. **Οι αλλαγές στη φυσιολογία του σώματος των εφήβων παρατηρούνται;**

Α. σε μία ή δύο εβδομάδες

Β. σε διαφορετικές ηλικίες για κάθε έφηβο/η

Γ. γρήγορα στα κορίτσια και αργά στα αγόρια

Δ. γρήγορα στα αγόρια και αργά στα κορίτσια

**2. Οι έφηβοι ενδιαφέρονται περισσότερο για θέματα σεξουαλικότητας διότι:**

Α. αλλάζει η παραγωγή ορισμένων ορμονών

Β. κάποιοι φίλοι τους αποκτούν σεξουαλικές εμπειρίες

Γ. παρουσιάζεται το σεξ σε εφηβικές ηλικίες από τα ΜΜΕ (τηλεόραση, διαδίκτυο, περιοδικά, κλπ.)

Δ.όλα τα παραπάνω

**3. Ένας αδένας στην άκρη του πέους καλύπτεται με ακροβυστία. Για λόγους υγιεινής προτείνεται:**

Α. να χρησιμοποιείται αρκετό σαπούνι σε συνδυασμό με την καθημερινή υγιεινή των γεννητικών οργάνων

Β. να αποφεύγεται το νερό στην περιοχή

Γ. να πλένεται ο αδένας στο σημείο που είναι ορατός

Δ. να κατεβάζουμε την ακροβυστία και να πλένουμε ολόκληρο το πέος

**4. Τα γεννητικά όργανα του άνδρα περιλαμβάνουν:**

Α. το πέος

Β. το πέος και τους όρχεις

Γ. το πέος τους όρχεις και τον προστάτη

Δ. το πέος, τους όρχεις, τον προστάτη και τον θυροειδή αδένα

**5. Τα γυναικεία γεννητικά όργανα περιλαμβάνουν:**

Α. την ωοθήκη, τη σάλπιγγα και τη μήτρα

Β. την ωοθήκη, δύο σάλπιγγες και το πάγκρεας

Γ. δύο ωοθήκες, δύο σάλπιγγες και τη μήτρα

Δ. δύο ωοθήκες, δύο σάλπιγγες, τη μήτρα και την ουροδόχο κύστη

**6. Οι ωοθήκες και οι όρχεις παράγουν:**

Α. ωάρια

Β. σπέρμα

Γ. ορμόνες

Δ. σπερματοζωάρια

**7. Τα σπερματοζωάρια παράγονται:**

Α. στο σπερματικό αγωγό

Β. στο πέος

Γ. στους όρχεις

Δ. στην ωοθήκη

**8. Ποιο από τα παρακάτω είναι σωστό:**

Α. οι γυναικείες ωοθήκες παράγουν πάντα δύο ωάρια κάθε μήνα

Β. οι γυναικείες ωοθήκες παράγουν εκατομμύρια ωάρια κάθε μήνα

Γ. οι όρχεις παράγουν ένα ή δύο σπερματοζωάρια σε κάθε εκσπερμάτιση

Δ. οι όρχεις παράγουν εκατομμύρια σπερματοζωάρια σε κάθε εκσπερμάτιση

**9. Η ανδρική ονείρωξη (υγρά όνειρα) σημαίνει πως κάποιος:**

Α. υποφέρει από σεξουαλική ασθένεια

Β. έχει αναπτυχθεί ο οργανισμός πλήρως

Γ. βιώνει μια φυσιολογική διαδικασία προς την ενηλικίωση

Δ. είναι διαφορετικός από τα άλλα αγόρια

**10. Ποιο από τα παρακάτω ΔΕΝ ισχύει. Στην εφηβεία τα αγόρια:**

Α. αρχίζουν να παράγουν σπέρμα

Β. αυξάνεται η σεξουαλική τους επιθυμία

Γ. μεγαλώνουν οι όρχεις

Δ. ο ορμονικός κύκλος αποκτά μηνιαίο ρυθμό

**11. Αυνανισμός είναι:**

Α. να αγγίζεις τον εαυτό σου ερωτικά

Β. να αγγίζεις το άλλο πρόσωπο ερωτικά

Γ. αποχή από το σεξ

Δ. σεξουαλική κακοποίηση

**12. Το πέος των αγοριών σκληραίνει κάποιες φορές. Μπορεί να συμβεί:**

Α. όταν ένα αγόρι αγγίζει τα γεννητικά του όργανα

Β. στο χορό

Γ. όταν ένα αγόρι βλέπει κορίτσια που του αρέσουν

Δ. σε όλες τις παραπάνω περιπτώσεις

**13. Τι είναι ο εμμηνορρυσιακός κύκλος;**

Α. το διάστημα ανάμεσα σε δύο πανσελήνους

Β. αναβολή της περιόδου για δύο εβδομάδες

Γ. η διάρκεια από την αρχή της περιόδου μέχρι την αρχή της επομένης

Δ. η διάρκεια της έμμηνου ρύσης για μέρες

**14. Κατά τη διάρκεια της έμμηνου ρύσης τα κορίτσια:**

Α. συλλαμβάνουν ευκολότερα παιδί

Β. βιώνουν μια αποβολή

Γ. είναι πολύ αδύναμες για να συμμετέχουν στη γυμναστική

Δ. τίποτε από τα παραπάνω

**15. Υπάρχει ένας υμένας στο αιδοίο των γυναικών. Είναι:**

Α. για όλα τα κορίτσια με σκληρή μεμβράνη που κλείνει ολόκληρη το άνοιγμα του κόλπου

Β. μια μεμβράνη που κλείνει το άνοιγμα του κόλπου, η απουσία της οποίας αποτελεί ένδειξη της σεξουαλικής δραστηριότητας της γυναίκας

Γ. μια βλεννογόνος μεμβράνη διπλωμένη στην είσοδο του κόλπου το σχήμα και μέγεθος της οποίας διαφέρει από κορίτσι σε κορίτσι

Δ. μια βλεννογόνος μεμβράνη στην είσοδο του κόλπου που θα πρέπει να διαρραγεί πριν από την πρώτη συνουσία

**16. Το στήθος των κοριτσιών μεγαλώνει στην εφηβεία και**

Α. διαφέρει σε μέγεθος καθώς το άτομο αναπτύσσεται

Β. είναι συχνά κάπως μαλακό πριν την περίοδο

Γ. ξεκινά να αναπτύσσεται συνήθως κάπου ανάμεσα στα 8-13 έτη

Δ. όλα τα παραπάνω

**17. Το μέγεθος του στήθους**

Α. επηρεάζει σημαντικά το θηλασμό

Β. επηρεάζει σημαντικά αν ένα κορίτσι είναι επιθυμητό

Γ. έχει σχέση με το γενικότερο σωματότυπο του κοριτσιού

Δ. επηρεάζει σημαντικά τη δημιουργία καρκίνου του στήθους στο μέλλον

**18. Η κλειτορίδα είναι:**

Α. μια οπή του αιδοίου

Β. ένας σωλήνας που μεταφέρει τα ωάρια

Γ. μια απτή ευαίσθητη προεξοχή πάνω από τα χείλη του αιδοίου

Δ. ένας σεξουαλικός αδένας

**19. Λευκόρροια είναι:**

Α. ένδειξη σεξουαλικού νοσήματος

Β. ένδειξη πλημμελούς υγιεινής φροντίδας

Γ. φυσιολογική έκκριση της αναπτυξιακής φάσης που ξεκινά συνήθως λίγο πριν από την περίοδο

Δ. φυσιολογική έκκριση της αναπτυξιακής φάσης που συνήθως συναντάτε πέντε ημέρες το μήνα.

**20. Η λευκόρροια εμφανίζεται**

Α. συνήθως σε όλα τα κορίτσια σε διαφορετική ποσότητα

Β. συνήθως με διαφορετική ποιότητα και ποσότητα, σε διαφορετικές ημέρες κατά τη διάρκεια του έμμηνου κύκλου

Γ. ιδιαίτερα όταν το κορίτσι νιώθει σεξουαλικά ερεθισμένο

Δ. όλα τα παραπάνω

**21. Ένα απαλόχρωμο υγρό από την άκρη του πέους είναι:**

Α. φυσιολογική έκκριση ιδρώτα στην εφηβεία

Β. μια κρεμώδη ουσία που βοηθά τη συνεύρεση

Γ. σπέρμα

Δ. λευκόρροια

**22. Πώς ξέρεις ότι ένα κορίτσι μπορεί να μείνει έγκυος;**

Α. αρχίζει να ενδιαφέρεται για τα αγόρια – έχει αγόρι

Β. έχει κλείσει τα 16

Γ. έχει έμμηνο ρύση

Δ. έχει αυξηθεί το στήθος της

**23. Μπορούν όλες οι γυναίκες να εγκυμονήσουν αν το θέλουν;**

Α. ναι, μέσα σε ένα μήνα μετά τη διακοπή της αντισύλληψης

Β. ναιτουλάχιστον μέσα σε ένα χρόνο μετά τη διακοπή της αντισύλληψης

Γ. ναι, τουλάχιστον με τη βοήθεια τεχνικών γονιμοποίησης

Δ. όχι, ανεξάρτητα από διάφορες προσπάθειες

**24. Σε ποια φάση του έμμηνου κύκλου μπορεί ΠΙΟ ΕΥΚΟΛΑ να μείνει έγκυος μια γυναίκα;**

Α. πριν την περίοδο

Β. κατά τη διάρκεια της περιόδου

Γ. μετά την περίοδο

Δ. στη μέση του έμμηνου κύκλου

**25. Μια γυναίκα ΔΕΝ μπορεί να μείνει έγκυος:**

Α. με την πρώτη επαφή

Β. με επαφή κατά τη διάρκεια της περιόδου

Γ. με επαφή σε όρθια θέση

Δ. με στοματικό έρωτα

**26. Οι πιθανότητες μιας γυναίκας να μείνει έγκυος αυξάνουν:**

Α. αν έχει οργασμό κατά την επαφή

Β. όταν υπάρχει ροή υγρού από το αιδοίο

Γ. όταν αυξάνει το βάρος της μια βδομάδα πριν την επαφή

Δ. τίποτε από τα παραπάνω

**27. Μια γυναίκα αντιλαμβάνεται ότι είναι έγκυος όταν:**

Α. αισθάνεται άσχημα την επομένη της επαφής

Β. όταν υπάρχει ροή υγρού από το αιδοίο

Γ. όταν αυξάνει το βάρος της μια βδομάδα πριν την επαφή

Δ. τίποτε από τα παραπάνω

**28. Ποιος έχει την ευθύνη για την πρόληψη εφηβικών κυήσεων και ΣΜΝ;**

Α. οι γονείς

Β. το κορίτσι

Γ. το αγόρι

Δ. το αγόρι και το κορίτσι από κοινού

**29. Όταν επιλέγουμε μέθοδο αντισύλληψης είναι σημαντικό να:**

Α. επιλέγουμε τη φθηνότερη μέθοδο

Β. επιλέγουμε τη μέθοδο που χρησιμοποιούν και οι φίλοι μας

Γ. συγκεντρώνουμε πληροφορίες για διαφορετικές μεθόδους και να επιλέγουμε αυτή που μας ταιριάζει προσωπικά

Δ. χρησιμοποιούμε ότι είναι πιο εύκολο

**30. Η πιο αποτελεσματική μέθοδο αντισύλληψης είναι:**

Α. το αντισυλληπτικό χάπι

Β. το προφυλακτικό

Γ. το τράβηγμα κατά την επαφή

Δ. η μέτρηση των επικίνδυνων ημερών

**31. Η πιο αναποτελεσματική μέθοδος αντισύλληψης είναι:**

Α. το προφυλακτικό

Β. τα αντισυλληπτικά χάπια

Γ. το αντισυλληπτικό σπιράλ

Δ. το τράβηγμα κατά την επαφή

**32. Με ποιο τρόπο το προφυλακτικό αποτρέπει τη σύλληψη;**

Α. τα σπερματοζωάρια δεν μπορούν να βγουν από το πέος καθώς το προφυλακτικό πιέζει πολύ

Β. τα σπερματοζωάρια παραμένουν στο προφυλακτικό μετά την εκσπερμάτιση

Γ. Ειδικές ουσίες του προφυλακτικού σκοτώνουν τα σπερματοζωάρια

Δ. τα προφυλακτικά εξουδετερώνουν το ωάριο

**33. Ποιο από τα παρακάτω για τη χρήση των προφυλακτικών είναι ΛΑΘΟΣ:**

Α. θα πρέπει να υπάρχει άδειος χώρος στην άκρη του προφυλακτικού για τα σπερματοζωάρια

Β. ένα νέο προφυλακτικό θα πρέπει να χρησιμοποιείται σε κάθε επαφή

Γ. το προφυλακτικό θα πρέπει να κρατάμε σταθερό το προφυλακτικό κατά την έξοδο από το αιδοίο

Δ. φοράμε το προφυλακτικό λίγο πριν την εκσπερμάτιση

**34. Μπορούμε να αγοράσουμε προφυλακτικά:**

Α. από το φαρμακείο με την άδεια των γονιών

Β. ελεύθερα από φαρμακεία, περίπτερα, σούπερ-μάρκετ κλπ.

Γ. μόνο από αυτόματους πωλητές

Δ. μόνο από τα μαγαζιά σεξ

**35. Η ελάχιστη ηλικία για την αγορά προφυλακτικών**

Α. 13

Β. 16

Γ. 18

Δ. δεν υπάρχει

***ΕΥΧΑΡΙΣΤΟΥΜΕ ΠΟΛΥ!***

## Απαντήσεις

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 1. Β | 2. Δ | 3. Δ | 4. Γ | 5. Γ | 6. Γ | 7. Γ | 8. Δ | 9. Γ | 10. Δ |
| 11. Α | 12. Δ | 13. Γ | 14. Δ | 15. Γ | 16. Δ | 17. Γ | 18. Γ | 19. Β | 20. Α |
| 21. Γ | 22. Γ | 23. Δ | 24. Δ | 25. Δ | 26. Δ | 27. Δ | 28. Δ | 29. Γ | 30. Α |
| 31. Δ | 32. Β | 33. Δ | 34. Β | 35. Δ |  |  |  |  |  |

# Τελικό ερωτηματολόγιο αξιολόγησης του προγράμματος

**ΠΡΟΓΡΑΜΜΑ ΣΕΞΟΥΑΛΙΚΗΣ ΑΓΩΓΗΣ**

**ΠΕΙΡΑΜΑΤΙΚΟ ΓΥΜΝΑΣΙΟ ΡΕΘΥΜΝΟΥ Σχολικό έτος: ………..**

**Αξιολόγηση**

|  |
| --- |
| Παρακαλούμε σημειώστε την απάντηση που αντανακλά περισσότερο τις απόψεις σας. |
|  | Συμφωνώ πολύ  | Συμφωνώ | Ούτε συμφωνώ Ούτε διαφωνώ | Δε συμφωνώ  | Δε συμφωνώ καθόλου |
| Το μάθημα σεξουαλικής αγωγής μου φάνηκε ενδιαφέρον. |  |  |  |  |  |
| Μέσα από το μάθημα έμαθα νέα πράγματα που δεν ήξερα. |  |  |  |  |  |
| Μέσα από το μάθημα έμαθα πράγματα που ήξερα λάθος. |  |  |  |  |  |
| Το μάθημα σεξουαλικής αγωγής θα έπρεπε να γίνεται σε όλες τις τάξεις του Γυμνασίου. |  |  |  |  |  |

**Η εργασία σε ομάδες είχε**

Θετικά: ……………………………………………………………………………………………..

………………………………………………………………………………………………………

Αρνητικά/Δυσκολίες: ………………………………………………………………………………

………………………………………………………………………………………………………

**Από αυτά που έμαθα μου έκανε περισσότερο εντύπωση** ……………………………………….

………………………………………………………………………………………………………

**Θα ήθελα να μάθω περισσότερα για**…………………………………………………………….

………………………………………………………………………………………………………

**Λιγότερο ενδιαφέρον από τη θεματολογία μου φάνηκε**………………………………………..

1. Ολόκληρος ο οδηγός βρίσκεται στον παρακάτω σύνδεσμο. Το κείμενο προσφέρει μια εμπεριστατωμένη ανάλυση για τα προγράμματα σεξουαλικής αγωγής. <http://www.unaids.org/en/resources/documents/2018/international-technical-guidance-on-sexuality-education> [↑](#footnote-ref-2)
2. Μεβάσητο International Guidelines on Sexuality Education – UNESCO *γιατην*ηλικιακήομάδα 12-15 <http://www.unesco.org/new/en/hiv-and-aids/our-priorities-in-hiv/sexuality-education/international-technical-guidance-on-sexuality-education/> [↑](#footnote-ref-3)
3. Σε περίπτωση που δεν επαρκεί ο χρόνος το βίντεο βρίσκεται αναρτημένο στην ιστοσελίδα του προγράμματος [↑](#footnote-ref-4)